भारत में 2030 में हो जाएगी पीने के पानी की भारी कमी, बॉलीवुड डायरेक्टर PMO से बोले- जागने का...  
भारत में पानी की कमी को लेकर अनुराग कश्यप ने किया ट्वीट
2030 तक पीने के पानी की हो जाएगी भारी कमी
सोशल मीडिया पर वायरल हो रहा है अनुराग का ट्वीट
भारत इस समय कहीं सूखे की मार झेल रहा है तो कहीं बाढ़ से लाखों घर बर्बाद हो गए हैं. भारत के दक्षिणी इलाकों में पीने के पानी की समस्या हर साल गर्मियों में देखी जाती है. लेकिन अब भारत में पानी की कमी को लेकर अमेरिकी चैनल की एक ऐसी रिपोर्ट आई है जो हैरान कर देने वाली है. इसको लेकर अब फिल्म इंडस्ट्री के मशहूर डायरेक्टर अनुराग कश्यप (Anurag Kashyap) ने ट्वीट किया है, जो सोशल मीडिया पर काफी वायरल हो रहा है. अनुराग कश्यप ने अपने ट्वीट में देश की सरकार को जगाने की कोशिश की है. उन्होंने पीएमओ को अपने पोस्ट में टैग करते हुए लिखा, 'ये समय जागने का है.' बॉलीवुड को कई बेहतरीन फिल्में देने वाले डायरेक्टर अनुराग कश्यप की पोस्ट को सोशल मीडिया पर अच्छा रिस्पॉन्स मिल रहा है.
It's time to wake up @PMOIndia . https://t.co/HtCpzWmqy9

अमेरिकी चैनल की रिपोर्ट के मुताबिक बारिश ना पड़ने की वजह से और तापमान बढ़ने के कारण अगले साल यानी 2020 तक भारत के करीब 21 शहरों में ग्राउंड वाटर नहीं बचेगा, वहीं ये अनुमान लगाया जा रहा है कि साल 2030 तक देश के 40 प्रतिशत हिस्से में पीने का पानी खत्म हो जाएगा. अमेरिकी चैनल की रिपोर्ट को अपने ट्विटर हैंडल से पोस्ट करते हुए अनुराग कश्यप (Anurag Kashyap) ने चिंता जताई है. 
अमेरिकी चैनल की रिपोर्ट में ये भी खुलासा हुआ कि पानी की समस्या से जूझने के मामले में भारत 122 देशों में से 120वें स्थान पर आता है. डायरेक्टर अनुराग कश्यप (Anurag Kashyap) के इस पोस्ट पर लोग खूब रिएक्ट कर रहे हैं और अपनी इसके प्रति चिंता जाहिर कर रहे हैं. अगर वर्क फ्रंट की बात करें तो जल्द ही अनुराग, भूमि पेडनेकर (Bhumi Pednekar) और तापसी पन्नू (Taapsee Pannu) के साथ फिल्म 'सांड की आंख (Saand Ki Aankh)' दर्शकों के लिए लेकर आने वाले हैं. ये फिल्म इसी साल रिलीज होने का अनुमान लगाया जा रहा है.